
82 DR 31.3.2011 

 
Saya hendak bertanya, adakah ini telah pun mengambil kira kesan keseluruhan? 

Bagi pengguna kecil, 200 unit itu mungkin kecil. Akan tetapi bagi pengguna yang besar, ia 
boleh memberi kesan kepada kos pengeluaran keseluruhannya kerana seperti kilang dan 
lain-lain, akhirnya mereka akan mengenakan caj kepada produk mereka. Mereka akan 
transfer, mereka akan pindahkan caj tersebut kepada produk mereka. Misalnya mungkin 
kilang biskut, mereka kena caj lebih satu peratus daripada pengguna elektrik, mereka akan 
pindahkan kepada harga biskut.  

Begitu juga harga-harga lain. Jadi ini Tuan Yang di-Pertua, kemungkinan menjadi 
satu persoalan kepada seluruh rakyat Malaysia. Jadi, perlukan ada satu penjelasan. 
Akhirnya Tuan Yang di-Pertua, barangan tersebut, kos tersebut akhirnya akan jatuh kepada 
tangan pengguna.  

 Walau bagaimanapun Tuan Yang di-Pertua, saya setuju bahawa tidak ada cara 
lain untuk memulihara alam sekitar, kecuali kalau kita menggunakan pendekatan ini, dan 
tidak ada cara lain juga untuk memulihara alam sekitar tanpa kerjasama seluruh penduduk 
di dunia termasuk di dalam negara kita. Mungkin persoalannya Tuan Yang di-Pertua, 
sejauh mana kita boleh meyakinkan rakyat Malaysia bahawa mereka perlu memberikan 
kerjasama dalam semua aspek termasuklah sama-sama menanggung kos tersebut, Tuan 
Yang di-Pertua. 

■1720 

Umpamanya Tuan Yang di-Pertua, yang mudah kita faham kos air meningkat, kos 
rawatan air meningkat. Mengapa kos rawatan air meningkat yang akhirnya kos tersebut 
terpaksa ditanggung oleh kerajaan dan sebahagian kecilnya ditanggung oleh orang ramai 
apabila mutu air rendah ataupun mutu air jatuh kerana pencemaran air sungai dan 
sebagainya.  

Begitu juga alam Tuan Yang di-Pertua, maknanya kita kena didik, kita perlu didik 
rakyat dalam negara Malaysia supaya mereka benar-benar faham tentang pentingnya 
sama-sama menjaga alam sekitar dan dalam konteks ini sama-sama mengambil satu 
tanggungjawab bahawa kita sama-sama memulihara alam sekitar.  Pulihara, alam sekitar 
dipulihkan dan kemudian dipelihara kerana kita sedia maklum hanya dengan TBB ini kita 
akan dapat mempercepatkan proses pengurangan, sama-sama menerima tanggungjawab 
di dalam satu proses pengurangan suhu dunia. Kita sama-sama dapat mengurangkan 
ataupun mencegah pembentukan gas rumah hijau dan sebagainya Tuan Yang di-Pertua, 
tetapi ini perlukan kefahaman Tuan Yang di-Pertua.  

Perlukan kefahaman semua pihak dan sekali lagi saya tegaskan, perlu kerjasama 
daripada semua pihak dan dalam konteks ini perlu sama-sama memelihara. Justeru, Tuan 
Yang di-Pertua, mereka perlu diberikan satu kesedaran secara mendalam bagaimana 
mereka boleh commit, mereka boleh terima bahawa sekiranya mereka menggunakan 
tenaga elektrik lebih daripada 200 unit, mereka dikenakan 1 peratus caj. Mungkin kalau 200 
unit 1 peratus tak banyak caj dia tapi kalau seribu unit? Katakanlah bilnya RM200, 1 peratus 
sudah RM2. Kalau seribu sudah RM10 dan sebagaimana kita sedia maklum Tuan Yang di-
Pertua, kadang-kadang naik seringgit pun boleh menjadi satu masalah. Setengah negara 
Tuan Yang di-Pertua, kos keperluan asas sesuatu barangan naik sedikit, kerajaan boleh 
jatuh, kerajaan boleh tumbang. 

Di sinilah Tuan Yang di-Pertua, saya ingin bertanya sangat kepada pihak 
kementerian bagaimana kita boleh meyakinkan orang ramai. Untuk itu Tuan Yang di-
Pertua, saya pernah mencadangkan di Dewan ini supaya media ini Tuan Yang di-Pertua, 
memainkan peranan penting dan media ini kita tak boleh meminta mereka berperanan 
secara berkesan secara sukarela.  

Saya kurang yakin kalau media boleh memberikan kerjasama dalam soal ini 
secara sukarela 100 peratus. Untuk itu Tuan Yang di-Pertua, mungkin perlukan sedikit dana 
kepada pihak media supaya media diberikan sedikit bayaran supaya mereka dapat bukan 
sahaja mempromosi Tuan Yang di-Pertua, supaya mereka secara berterusan dapat 
memberikan kefahaman, dapat memberikan penghayatan dan kesedaran kepada orang 
ramai supaya mereka akhirnya dapat meyakinkan orang ramai. 



Saya hendak bertanya, adakah ini telah pun mengambil kira kesan keseluruhan?. Bagi pengguna kecil, 200 unit itu mungkin kecil. Akan tetapi bagi pengguna yang besar, ia boleh memberi kesan kepada kos pengeluaran keseluruhannya kerana seperti kilang dan lain-lain, akhirnya mereka akan mengenakan caj kepada produk mereka. Mereka akan transfer, mereka akan pindahkan caj tersebut kepada produk mereka. Misalnya mungkin kilang biskut, mereka kena caj lebih satu peratus daripada pengguna elektrik, mereka akan pindahkan kepada harga biskut. Begitu juga harga-harga lain. Jadi ini Tuan Yang di-Pertua, kemungkinan menjadi satu persoalan kepada seluruh rakyat Malaysia. Jadi, perlukan ada satu penjelasan. Akhirnya Tuan Yang di-Pertua, barangan tersebut, kos tersebut akhirnya akan jatuh kepada tangan pengguna. Walau bagaimanapun Tuan Yang di-Pertua, saya setuju bahawa tidak ada cara lain untuk memulihara alam sekitar, kecuali kalau kita menggunakan pendekatan ini, dan tidak ada cara lain juga untuk memulihara alam sekitar tanpa kerjasama seluruh penduduk di dunia termasuk di dalam negara kita. Mungkin persoalannya Tuan Yang di-Pertua, sejauh mana kita boleh meyakinkan rakyat Malaysia bahawa mereka perlu memberikan kerjasama dalam semua aspek termasuklah sama-sama menanggung kos tersebut, Tuan Yang di-Pertua. #1720. Umpamanya Tuan Yang di-Pertua, yang mudah kita faham kos air meningkat, kos rawatan air meningkat. Mengapa kos rawatan air meningkat yang akhirnya kos tersebut terpaksa ditanggung oleh kerajaan dan sebahagian kecilnya ditanggung oleh orang ramai apabila mutu air rendah ataupun mutu air jatuh kerana pencemaran air sungai dan sebagainya. Begitu juga alam Tuan Yang di-Pertua, maknanya kita kena didik, kita perlu didik rakyat dalam negara Malaysia supaya mereka benar-benar faham tentang pentingnya sama-sama menjaga alam sekitar dan dalam konteks ini sama-sama mengambil satu tanggungjawab bahawa kita sama-sama memulihara alam sekitar. Pulihara, alam sekitar dipulihkan dan kemudian dipelihara kerana kita sedia maklum hanya dengan TBB ini kita akan dapat mempercepatkan proses pengurangan, sama-sama menerima tanggungjawab di dalam satu proses pengurangan suhu dunia. Kita sama-sama dapat mengurangkan ataupun mencegah pembentukan gas rumah hijau dan sebagainya Tuan Yang di-Pertua, tetapi ini perlukan kefahaman Tuan Yang di-Pertua. Perlukan kefahaman semua pihak dan sekali lagi saya tegaskan, perlu kerjasama daripada semua pihak dan dalam konteks ini perlu sama-sama memelihara. Justeru, Tuan Yang di-Pertua, mereka perlu diberikan satu kesedaran secara mendalam bagaimana mereka boleh commit, mereka boleh terima bahawa sekiranya mereka menggunakan tenaga elektrik lebih daripada 200 unit, mereka dikenakan 1 peratus caj. Mungkin kalau 200 unit 1 peratus tak banyak caj dia tapi kalau seribu unit? Katakanlah bilnya RM200, 1 peratus sudah RM2. Kalau seribu sudah RM10 dan sebagaimana kita sedia maklum Tuan Yang di- Pertua, kadang-kadang naik seringgit pun boleh menjadi satu masalah. Setengah negara Tuan Yang di-Pertua, kos keperluan asas sesuatu barangan naik sedikit, kerajaan boleh jatuh, kerajaan boleh tumbang. Di sinilah Tuan Yang di-Pertua, saya ingin bertanya sangat kepada pihak kementerian bagaimana kita boleh meyakinkan orang ramai. Untuk itu Tuan Yang di- Pertua, saya pernah mencadangkan di Dewan ini supaya media ini Tuan Yang di-Pertua, memainkan peranan penting dan media ini kita tak boleh meminta mereka berperanan secara berkesan secara sukarela. Saya kurang yakin kalau media boleh memberikan kerjasama dalam soal ini secara sukarela 100 peratus. Untuk itu Tuan Yang di-Pertua, mungkin perlukan sedikit dana kepada pihak media supaya media diberikan sedikit bayaran supaya mereka dapat bukan sahaja mempromosi Tuan Yang di-Pertua, supaya mereka secara berterusan dapat memberikan kefahaman, dapat memberikan penghayatan dan kesedaran kepada orang ramai supaya mereka akhirnya dapat meyakinkan orang ramai.